Salvegera Girtina Ocalan li Dîyarbekirê
Hevseroka DTK Aysel Tugluk: Eger jibo çareserkirina pirsgirêka Kurd gav neyên avêtin dê pengeva şerekî dijwar destpêbike.
Li Dîyarbekir jibo salvegera 15ê Sebatê anîna Serokê PKKê Abdullah Ocalan ya Tirkîyeyê, di nav çend rojên dawî da postaxaneyek û hin cîhên fermî bi molotofkokteylan hatin şewitandin. Herwiha ev roj jî jibo portestoyê, bilî sazî û dezgeyên fermî, li nav bajêr gelek firoşgeh û dikan nehatine vekirin. Li navçeya Baxlera ya Dîyarbekirê jî îro ji bo protestoya salvegera 15ê Sebatê, meşekî hat lidarxistin. Hevseroka BDP Gulten Kışanak, serokê BDP’ê ya Dîyarbekirê M. Alî Aydın û bajarvan Osman Baydemîr jî di meşê da amade bûn. Herwisa di encama çalakiyên salvegera 15ê Sebatê di nava 4 rojên dawî de li Stenbol û îzmîrê di protestoyan de 70 kes hatin desteserkirin. Li gor agahîyan, li Colemêrg (Hakkarî) û Geverê (Yuksekova) sê roj in bizavên protestoyî tên kirin û di encama xwenîşandanan de li Colemêrgê 11, li Geverê jî 12 kes hatin desteserkirin. Sê kes jî di encama bombeyên gazê da birînad bûne. Ji alîyê dinê Hevserokê BDP Selahattîn Demîrtaş jî li Parlamentoyê, di civîna gruba xwe da li ser 15 Sebatê axivî. Hevserokê BDP di axaftina xwe da got ku operasyona anîna Abdullah Ocalanî ya Tirkîyeyê, komployeka navnetewî ye û ev opersyon bi piştgirîya Îsraîlê ji alîyê CIA’yê ve hatîye birêvebirin. Hevseroka DTK û parlamentera berê ya BDP Aysel Tugluk jî di derbarê 15 Sebatê da daxuyanîyek nivîskî da. Tugluk di daxûyanîyê da dîyar kiriye ku ger jibo çareserkirina pirsgirêka Kurd gav neyên avêtin dê pengeva şerekî dijwar destpêbike. Aysel Tugluk destnîşan kirye ku jibo rola çareserîyê dikaribe pêk bîne divê astengîyên pêşîya Abdullah Ocalan werin rakirin û ew ere azad kirin. Hevseroka DTK di daxûyanîyê da gotîye gelê Kurd bi biryar e ku bi serokê xwe re bigîje azadîyê. Roja Duşemê piştî nîvroyê li qeraxa çemê Dîcleyê cenazeyekî şewitandî hat dîtin. Li ser lêkolînên polêsan hat dîyarkirin ku cenaze, ayidê xortekî 17 salî ye. Li gor agahîyên dawî cenazeyê şewitandî aydê Mustafa Malçokê 17 salî yê ke ew xwendekarê lîseyeya Zîya Gokalpê ye. Tê gotin ku Mustafa Malçok berîya xwe bişewitîne li ser rupelekî têbinîyek nivîsandîye da ku xwe jibo protestoya 15'ê Sebatê dişewitîne. Cenazeyê xortê Kurd rakirin Nexweşxaneya Dewletê ya Dîyarbekirê. Malbata Mustafa piştî otopsîyê, cenazeyê lawê xwe birin birin gundê xwe ya bi navê Silêmana. Ev gund girêdayê navçeya Egilê . Cenaze yê Mustafa, danê sibê ji alîyê malbatê wî va, bi bi beşdarîya nunerên BDP’ê, li gundê Silêmana hat definkirin.